Document ID: 31996R0590

KOMISSION ASETUS (EY) N:o 590/96,
annettu 2 päivänä huhtikuuta 1996,
asetuksesta (EY) N:o 1370/95 poikkeamisesta sianliha-alan vientitodistusten antopäivän osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon sianliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2759/75 (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla ja asetuksella (EY) N:o 3290/94 (2), ja erityisesti sen 8 artiklan 2 kohdan, 13 artiklan 12 kohdan ja 22 artiklan,
sekä katsoo, että
komission asetuksessa (EY) N:o 1370/95 (3), sellaisena kuin se on muutettuna asetuksella (EY) N:o 2739/95 (4), vahvistetaan yksityiskohtaiset säännöt sianliha-alan vientitodistusjärjestelmän soveltamisesta,
asetuksessa (EY) N:o 1370/95 säädetään, että vientitodistukset sianliha-alan tuotteille annetaan sitä viikkoa, jonka kuluessa todistushakemukset on jätetty, seuraavana maanantaina, jos komissio ei sillä välin toteuta erityistoimenpiteitä; 1 päivän huhtikuuta ja 7 päivän huhtikuuta 1996 välisellä viikolla esiintyy hallinnollisia vaikeuksia, ja tämän vuoksi on tarpeen siirtää tämä määräaika kyseisen viikon aikana jätettyjen hakemusten osalta keskiviikkoon 10 päivään huhtikuuta 1996, ja
tässä asetuksessa säädetyt toimenpiteet ovat sianlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Asetuksen (EY) N:o 1370/95 3 artiklan 3 kohdasta poiketen siinä tarkoitetut todistukset, joita koskevat hakemukset on jätetty 1 päivän huhtikuuta ja 7 päivän huhtikuuta 1996 välisellä viikolla, annetaan keskiviikkona 10 päivänä huhtikuuta 1996, jos komissio ei ennen sitä toteuta mitään mainitun asetuksen 3 artiklan 4 kohdassa tarkoitetuista erityistoimenpiteistä.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 2 päivänä huhtikuuta 1996.

Labels: 3
17